Die wêreld in foto's – 17 Februarie 2017 | Maroela Media
'n Beskadigde sneltrein nadat dit Vrydag 'n bufferblok in Frankfurt, Duitsland, getref het. Die trein was leeg. Foto: Arne Dedert, AP)
Die Kanadese premier, Justin Trudeau, het Vrydag in Berlyn 'n krans gelê by die gedenkteken vir die Joodse menseslagting tydens die Tweede Wêreldoorlog. Trudeau is op 'n amptelike besoek aan Duitsland. Foto: Kay Nietfeld, AP
Christian Kern (regs), die Oostenrykse kanselier, word deur Aleksandar Vucic, die Serwiese premier, verwelkom tydens 'n erewag by die Serwië-paleis in Belgrado. Kern is op 'n amptelike besoek aan dié land. Foto: Darko Vojinovic, AP
'n Man met 'n beseerde hand nadat hy 'n veiligheidsheining wat ses meter hoog is bestorm het om toegang te verkry tot die Spaanse enklawe Ceuta. Honderde migrante het Vrydag probeer om deur te breek na dié Spaanse grondgebied in Noord-Afrika. Foto: Jesus Moron, AP
Afgaanse mans hou 'n hondegeveg dop in dié land se hoofstad, Kaboel. Hondegevegte is 'n gewilde tydverdryf tydens die wintermaande – veral op Vrydae, die amptelike weeklikse vakansiedag. Foto: Rahmat Gul, AP